Oikeusministeriö PL 25
00023 VALTIONEUVOSTO
2u,
j L	LIU
O ,O h (: oo (c),00 i1
Lausuntopyyntö 14.3.2005 OM 22/41/2004

EHDOTUS ERÄIDEN RIKOSTEN POIKKEUKSELLISTA VANHENTUMISTA, TOISEN HENKILÖTODISTUKSEN VÄÄRINKÄYTTÖÄ JA LAPSIKAAPPAUSTA KOSKEVIKSI SÄÄNNÖKSIKSI
Oikeusministeriö on pyytänyt keskusrikospoliisilta lausuntoa valmistelemastaan ehdotuksesta eräiden rikosten poikkeuksellista vanhentumista, toisen henkilötodistuksen väärinkäyttöä ja lapsikaappausta koskeviksi säännöksiksi. Lakiehdotukseen on koottu viime aikoina ilmenneitä rikoslain muuttamistarpeita koskevia lakiehdotuksia, jotka koskevat rikosoikeudellista vanhentumista, lapsikaappauksen säätämistä rangaistavaksi erillisessä rangaistussäännöksessä sekä toisen henkilön henkilötodistuksen tai vastaavan viranomaisten myöntämän asiakirjan erehdyttämistarkoituksessa tapahtuvan käytön säätämistä rangaistavaksi.

Keskusrikospoliisilla ei ole varsinaista huomautettavaa ehdotukseen, vaan se on kaikilta osiltaan perusteltu ja tarpeellinen. Keskusrikospoliisi esittää lausuntonaan seuraavia huomioita esityksen johdosta.

Rikosoikeudellinen vanhentuminen

Ehdotuksessa on esitetty lapsiin kohdistuneiden seksuaalirikosten vanhentumisajan laskemistapaa muutettavaksi siten, että syyteoikeuden vanhentuminen alkaisi lapsen seksuaalisen hyväksikäytön ja törkeän lapsen seksuaalisen hyväksikäytön osalta siitä, kun asianomistaja täyttää kandeksan-toista vuotta. Sama koskisi raiskausta, törkeää raiskausta ja pakottamista sukupuoliyhteyteen, jos teon kohteena on lapsi.

Muutokset ovat varsin perusteltuja ehdotuksesta ilmenevin perustein. Keskusrikospoliisi kuitenkin katsoo, että vastaavat perustelut soveltuvat myös eräisiin muihin lapsiin kohdistuviin rikoksiin. Erityisesti ehdotuksessa mainitun pahoinpitelyn osalta täysin vastaavat syyt ovat vaikuttamassa siihen, ettei lapsi itse kykene ymmärtämään teon luonnetta varsinkin jos tekijänä on oma vanhempi. Lapsi ei välttämättä tiedosta tai halua myöntää itselleen saatikka ulkopuolisille tahoille kotona omien vanhempien toimesta tapahtuvaa väkivaltaa. Lapsi saattaa myös pelätä kertomansa seuraamuksia itselleen tai vanhemmilleen. Samoin esimerkiksi väkivaltaisen koulukiusaa‑
Keskusrikospoliisi
Jokiniemenkuja 4	PL 285	Puhelin (09) 8388 661	krp-kirjaamo@krp.poliisi.fi	
01370 Vantaa	01301 Vantaa		www.poliisi.fi	

misen luonne, vaikutukset ja merkitys saattavat tulla tiedostetuksi vasta aikuisiässä. Myös tällaisen rikoksen ilmoittaminen saattaa olla lapselle monista syistä vaikeaa siihen asti, että hän voi olla varma, ettei hänen tarvitse enää pelätä. Ehdotuksessa on viitattu pahoinpitelyn osalta siihen, että kauan sitten tapahtuneita rikoksia on vaikea todistaa. Keskusrikospoliisi kuitenkin katsoo, että todisteluvaikeudet ovat vähintään yhtä hankalia seksuaalirikosten osalta. Lapsen pahoinpitelyistä saamista fyysisistä vammoista paremminkin saattaa löytyä viitettä esimerkiksi potilastiedoista, mikäli lapsi aikuisena haluaa ryhtyä selvittämään häneen kohdistuneita pahoinpitelyitä, kun taas seksuaalirikoksen todistelu saattaa jäädä henkilön oman kertoman varaan.

Kansainvälisen rikostuomioistuimen toimivaltaan kuuluvien rikosten vanhentumista koskevat muutokset perustuvat kyseisen tuomioistuimen perussäännön 29 artiklaan. Keskusrikospoliisi pitää kansallisen lain ja perussäännön välisen ristiriidan poistamista hyvänä.

Toisen henkilön henkilötodistuksen tai vastaavan asiakirjan käyttäminen yksityisen henkilön erehdyttämiseksi

Tarkennukset lainsäädäntöön on perusteltuja. Vastuuta turvallisuuden varmistamiseen liittyvistä toimenpiteistä esimerkiksi suurien yleisötilaisuuksien järjestämisen yhteydessä on lisääntyvässä määrin siirretty tilaisuuden järjestäville tahoille. Tästä syystä on turvattava järjestyksen valvontaan osallistuvien yksityisten tahojen mandollisuudet tarvittaessa varmistua henkilön henkilöllisyydestä ja ottaa hänet kiinni odottamaan poliisin saapumista paikalle.

Lapsen omavaltainen huostaanotto ja lapsikaappaus

Lapsikaappausta koskeva uusi rikosnimike on tarpeellinen. Varsinkin pienen lapsen ottaminen mukaan ulkomaille oman vanhemman toimesta saattaa tapahtua täysin rauhallisissa olosuhteissa ja lapsen vastustelematta, jolloin kyse ei nykyisen lainsäädännön mukaan välttämättä olisi vapaudenriistosta. Omavaltainen huostaanotto ei tekona kuitenkaan kuvasta te-on vakavuutta eikä rangaistusasteikko mandollista asian tutkintaa tarpeellisissa määrin. Esimerkiksi eurooppalainen pidätysmääräys ja siihen perustuva etsintäkuulutus luovutustarkoituksessa eivät tule kysymykseen pelkän omavaltaisen huostaanoton yhteydessä rangaistusasteikon riittämättömyyden vuoksi. Tärkeää kuitenkin olisi, että viranomaisilla olisi riittävät keinot käytettävissään henkilöiden tavoittamiseksi ja matkan pysäyttämiseksi erityisesti siinä vaiheessa, kun lasta vasta ollaan kuljettamasta Suo-mesta pois. Usein lapsen takaisin saaminen on erittäin hankalaa, kun hä-net jo on viety maasta pois, joten nopeat ja tehokkaat ensitoimet ovat tär-keitä.

On hyvä, että ehdotuksen perusteluista käy selkeästi ilmi, että lapsikaappaus rikoksena kestäisi niin kauan kuin lapsi on omavaltaisesti tekijän

Tero Kurenmaa

Sanna Palo

huostassa tai täyttää kuusitoista vuotta. Samoja periaatteita voitaneen soveltaa myös silloin, jos toimintaa arvioidaan vapaudenriistorikoksena.

Käytännössä on jouduttu pohdiskelemaan myös vanhemman rikoskumppanina ja apuna toimineen henkilön osallisuusasemaa; arvioidaanko hänen toimintaansa vapaudenriiston vai omavaltaisen huostaanoton kannal‑
ta.
Kohdassa 2.1.3 voisi mainita vielä pohjoismaiden osalta noudatettavan lain huoltoa tai hoitoa koskevan päätöksen täytäntöönpanoa varten tapahtuvasta luovuttamisesta Islantiin, Norjaan, Ruotsiin tai Tanskaan (761/1970)

Uusi rikosnimike nostaa esille kysymyksen, voisiko lapsikaappauksena pi-tää myös tilannetta, jossa teko toteutetaan piilottelemalla lasta Suomessa (asuinvaltiossa) esimerkiksi mökillä tai vastaavissa oloissa. Tällöin kysymyksessä saattaisi olla myös vapaudenriisto, jolloin piilotteluun kotimaassa suhtauduttaisiin ankarammin kuin lapsen piilotteluun ulkomailla. Pienen lapsen piilottelu ei välttämättä edellytä minkäänlaista lukitsemista tai muita lapsen havaittavissa olevia poikkeuksellisia olosuhteita.

Rikoslain 34 a luvun ihmisryöstöä koskevat säännökset

Rikoslain 34 a lukuun ehdotettua lakiteknistä tarkennusta on pidettävä aiheellisena.
Apulaispäällikkö
Rikosylitarkastaja